Folketing
2015-12-16

Det, der er enighed om, er jo det, der står i teksten, og som de fire partier er enige om, nemlig at man skal forsøge at finde pengene inden for boligydelsesområdet. Det har vi givet hinanden håndslag på, og det tror vi godt vi kan. Så selvfølgelig står alle fire partier bag den aftale. Men man kan godt lave en aftale, som også er socialt afbalanceret, og det går alle fire partier selvfølgelig efter.